CELEX: 32021R1040
Language: hu
Date: 2021-04-16 00:00:00
Title: A Bizottság (EU) 2021/1040 felhatalmazáson alapuló rendelete (2021. április 16.) az (EU) 2016/128 felhatalmazáson alapuló rendeletnek a csecsemők és kisgyermekek táplálkozási igényeinek kielégítésére kifejlesztett, speciális gyógyászati célra szánt élelmiszerekben található növényvédő szerekre vonatkozó követelmények tekintetében történő módosításáról (EGT-vonatkozású szöveg)

2021.6.25.   
               
               
                  HU
               
               
                  Az Európai Unió Hivatalos Lapja
               
               
                  L 225/1
               
            
         A BIZOTTSÁG (EU) 2021/1040 FELHATALMAZÁSON ALAPULÓ RENDELETE
         (2021. április 16.)
         az (EU) 2016/128 felhatalmazáson alapuló rendeletnek a csecsemők és kisgyermekek táplálkozási igényeinek kielégítésére kifejlesztett, speciális gyógyászati célra szánt élelmiszerekben található növényvédő szerekre vonatkozó követelmények tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a csecsemők és kisgyermekek számára készült, a speciális gyógyászati célra szánt, valamint a testtömeg-szabályozás céljára szolgáló, teljes napi étrendet helyettesítő élelmiszerekről, továbbá a 92/52/EGK tanácsi irányelv, a 96/8/EK, az 1999/21/EK, a 2006/125/EK és a 2006/141/EK bizottsági irányelv, a 2009/39/EK európai parlamenti és tanácsi irányelv és a 41/2009/EK és a 953/2009/EK bizottsági rendelet hatályon kívül helyezéséről szóló, 2013. június 12-i 609/2013/EU európai parlamenti és tanácsi rendeletre (1) és különösen annak 11. cikke (2) bekezdésére,
         mivel:
         
                     (1)
                  
                  
                     az (EU) 2016/128 felhatalmazáson alapuló bizottsági rendelet (2) követelményeket állapít meg többek között a csecsemők és kisgyermekek táplálkozási igényeinek kielégítésére kifejlesztett, speciális gyógyászati célra szánt élelmiszerekben található növényvédő szerekre és azok maradékanyagaira vonatkozóan.
                  
               
                     (2)
                  
                  
                     Az (EU) 2016/128 felhatalmazáson alapuló rendelet az 1107/2009/EK európai parlamenti és tanácsi rendelet terminológiáját alkalmazva határozza meg a növényvédőszer-maradékok fogalmát. (3)
                     
                  
               
                     (3)
                  
                  
                     A 396/2005/EK európai parlamenti és tanácsi rendelet (4) 3. cikke (2) bekezdésének c) pontja azonban pontosabban határozza meg a növényvédőszer-maradékok fogalmát.
                  
               
                     (4)
                  
                  
                     A jogbiztonság és az egyértelműség érdekében a növényvédőszer-maradékok fogalmának az (EU) 2016/128 felhatalmazáson alapuló rendeletben szereplő meghatározását össze kell hangolni a 396/2005/EK rendelet 3. cikke (2) bekezdésének c) pontjában szereplő fogalommeghatározással.
                  
               
                     (5)
                  
                  
                     Figyelembe véve, hogy a hatóanyagok szermaradékainak meghatározását a 396/2005/EK rendeletben meghatározottak szerint kell alkalmazni, a 396/2005/EK rendelet jövőbeli módosításaira tekintettel helyénvaló a hatóanyagoknak csak az anyavegyületeit felvenni az (EU) 2016/128 felhatalmazáson alapuló rendelet II. és III. mellékletében szereplő jegyzékekbe.
                  
               
                     (6)
                  
                  
                     Az (EU) 2016/128 felhatalmazáson alapuló rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2016/128 felhatalmazáson alapuló rendelet 3. cikke (1) bekezdésének helyébe a következő szöveg lép:
            
               
                  „(1)   E cikk alkalmazásában a »szermaradék« a 396/2005/EK rendelet 3. cikke (2) bekezdésének c) pontjában említett növényvédőszer-maradék.”
               
            
         
         
            2. cikk
            Az (EU) 2016/128 felhatalmazáson alapuló rendelet II. és III. melléklete e rendelet mellékletének megfelelően módosul.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 181., 2013.6.29., 35. o.
         
         
            (2)  A Bizottság (EU) 2016/128 felhatalmazáson alapuló rendelete (2015. szeptember 25.) a 609/2013/EU európai parlamenti és tanácsi rendeletnek a speciális gyógyászati célra szánt élelmiszerekre vonatkozó különös összetételi és tájékoztatási követelmények tekintetében való kiegészítéséről (HL L 25., 2016.2.2., 30. o.).
         
            (3)  Az Európai Parlament és a Tanács 1107/2009/EK rendelete (2009. október 21.) a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).
         
            (4)  Az Európai Parlament és a Tanács 396/2005/EK rendelete (2005. február 23.) a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).
      
      
         
            MELLÉKLET
            Az (EU) 2016/128 felhatalmazáson alapuló rendelet II. és III. melléklete a következőképpen módosul:
            
                        1.
                     
                     
                        A II. melléklet helyébe a következő szöveg lép:
                        
                           
                              „II. MELLÉKLET
                              A 3. CIKK (3) BEKEZDÉSÉBEN EMLÍTETT HATÓANYAGOK
                              
                                          Az anyag anyavegyületének kémiai neve1
                                          
                                       
                                       
                                          Szermaradék-határérték (mg/kg)
                                       
                                    
                                          Kaduzafosz
                                       
                                       
                                          0,006
                                       
                                    
                                          Demeton-S-metil
                                          Demeton-S-metilszulfon
                                          Oxidemeton-metil
                                       
                                       
                                          0,006
                                       
                                    
                                          Etoprofosz
                                       
                                       
                                          0,008
                                       
                                    
                                          Fipronil
                                       
                                       
                                          0,004
                                       
                                    
                                          Propineb
                                       
                                       
                                          0,006
                                       
                                    
                        ”
                  
                        2.
                     
                     
                        A III. melléklet helyébe a következő szöveg lép:
                        
                           
                              „III. MELLÉKLET
                              A 3. CIKK (4) BEKEZDÉSÉBEN EMLÍTETT HATÓANYAGOK
                              
                                          Az anyag anyavegyületének kémiai neve (1)
                                          
                                       
                                    
                                          Aldrin
                                          Dieldrin
                                          Diszulfoton
                                          Endrin
                                          Fenszulfotion
                                          Fentin
                                          Haloxifop
                                          Heptaklór
                                          Hexaklór-benzol
                                          Nitrofen
                                          Ometoát
                                          Terbufosz
                                       
                                    
                        ”
                  
               (1)  A 396/2005/EK rendelet vonatkozó II. III., IV. vagy V. mellékletében meghatározott, legfrissebb maradékanyag-meghatározás alkalmazandó (a maradékanyag-meghatározás az anyavegyület után zárójelben szerepel).